10 வருடங்களுக்கு முன்பு, திருப்பதி மலையில் சாமி கும்பிட வந்த சந்திரபாபு நாயுடு மீது தாக்குதல் நடத்திய சம்பவத்தின் சூத்திரதாரி, தசரதன் என்பதும் போலீஸாருக்குத் தெரியவந்தது. அத்துடன், திருவள்ளூர் மாவட்டத்தில் நக்சல் இயக்கத்துக்கு ஆள்களைச் சேர்க்கத் திட்டமிட்டதையும், அவர்களுக்கு ஆயுதப் பயிற்சி அளித்ததையும் போலீஸார் கண்டறிந்தனர். பழைய வழக்குகள் பலவற்றில் போலீஸாரால் தீவிரமாகத் தேடப்பட்டுவருவதை அறிந்த இந்தத் தம்பதி, பதுங்குவதற்குத் தேர்ந்தெடுத்த ஊர்தான் புதுக்கோட்டை.